Sandrivier Gasteplaas | LekkeSlaap
Sandrivier Gasteplaas bied sakpasverblyf op 'n plaas 6 km buite Carnarvon. Die plaas word omring deur die pragtige Karookoppies en bied 'n rustige toevlugsoord vir natuurliefhebbers.
Verblyf word aangebied in 2 selfsorg-eenhede en 'n kampeerplek met braaigeriewe. Albei selfsorg-eenhede het slaapplek vir 4 gaste en is ideaal vir 'n gesin. Die eerste eenheid is oopplan en die tweede eenheid beskik oor 2 slaapkamers. Elke eenheid het 'n kombuisie wat toegerus is met 'n stoof, yskassie en oond.
Die kampeerplek bied 3 staanplekke, ablusiegeriewe, braaigeriewe en wasbakke vir skottelgoedwas. Ander geriewe sluit 'n braai-area, swembad en veilige parkeerplek in. Ongelukkig is daar geen elektrisiteit by die kampeerplekke nie.